Tervetuloa seuraamaan Herran päivä alkaa pian -
opetussarjaa lopunajoista.
Tällä kertaa puhun Herran päivää edeltävistä merkeistä.
Näyttääkö Raamattu meille sellaisia merkkejä, joista voimme päätellä, -
kuinka lähellä taikka kuinka kaukana Herran päivä oikeasti on.
Viime kerralla kävimme läpi, mitä asioita tapahtuu Herran päivän aikana.
Tällä kertaa käyn Herran päivää edeltäviä merkkejä lävitse.
En kaikkia, mutta joitakin tärkeitä merkkejä.
Numero 1, ensimmäinen ja kaikkein tärkein merkki, -
mistä voimme tietää, milloin Herran päivä alkaa, on suuri luopumus.
Olen huomannut ihmetyksekseni näiden vuosien aikana, -
että hyvin monet puhuvat luopumuksesta -
mutta eivät näe sitä omassa elämässään.
2. Tess. 2:3 -
kertoo meille erittäin tärkeän profeetallisen sanoman, -
josta voimme saada selville sen, milloin Herran päivä alkaa.
"Älkää antako kenenkään vietellä itseänne millään tavalla.
Sillä se päivä [Herran päivä, viimeinen tuomionpäivä] ei tule, -
ennenkuin luopumus ensin tapahtuu -
ja laittomuuden ihminen ilmestyy, kadotuksen lapsi".
Kaivaudutaan vähän näiden sanojen merkityksiin.
Luopumus ensin tapahtuu, laittomuuden ihminen ilmestyy.
Laittomuuden ihmisestä käytetty kreikankielinen sana "hamartia" -
viittaa ohi ampumiseen.
Se tarkoittaa, että uskova ihminen tietää, mikä on oikein -
mutta ei pyri siihen.
Hän on tavallaan luopunut. On kuin tikanheittäjä, -
joka tietää, missä on kymppi mutta ei pyrikään osumaan siihen.
Hän ajattelee, ettei tarvitse nipottaa tai elää niin pyhää elämää.
"Voin elää samalla lailla kuin muutkin. Ei sen ole väliä."
Antaa itselleen rajattomuutta ja astuu lain, -
Jumalan sanan osoittamien rajojen ylitse.
Tämä on laittomuuden ihmisen salaisuus.
Kadotuksen lapsi, apoleija, tuhon/hävityksen lapsi, -
joka hävittää, tuhoaa enemmän ihmissuhteita kuin rakentaa niitä.
Kysymys uskonelämässä on ihmissuhteista, Jumala-suhteesta, -
ihmissuhteista suhteessa tähän maailmaan, elämään ja luontoon jne.
Tämä luopumus-sana, apostaasi, tarkoittaa loikkausta.
Ihminen ikään kuin loikkaa pois turva-alueelta, -
Jumalan sanan määrittämältä alueelta, -
ja siirtyy alueelle, jossa hän on vaaravyöhykkeellä.
Rabbit ovat aikanaan sanoneet VT:sta näin; -
"Rakenna itsellesi raja-aita Tooran ja Tanakin, VT:n sanoman kautta,-
ja pysy sen aidan sisäpuolella."
Tosi hyvä neuvo.
Jumalan sana osoittaa meille, missä on turvarajat.
Tämä luopumus viittaa uskovien suureen avioeroon.
Kun uskovat massoittain ottaa eron Jeesuksesta, -
se on merkki siitä, että Herran päivä alkaa.
Tämän 'apostaasian' rinnakkainen sana, -
joka on neutrimuoto 'apostasioon', tarkoittaa avioeroa ja kieltämistä.
Eli uskovat ottavat eron Jeesuksesta.
He teoillaan, elämällään, valinnoillaan kieltävät Jeesuksen.
Ei he välttämättä sanoillaan kiellä, vaan teoillaan ja valinnoillaan.
Tämä on vaarallista. Kun ihminen paatuu, -
hän ei näe, mikä on oikein tai väärin.
Hän on siirtynyt valosta harmaalle vyöhykkeelle.
'Apostasia' -sanan juurisana on 'aphistemi'.
Se on kreikkaa ja tarkoittaa: lähteä pois, tulla uskottomaksi, -
karttaa, heikentyä, pudota pois.
Nämä kaikki sanat viittaavat samaan ideaan ja ajatukseen.
Jeesuksen voiton ja Jeesuksen veren, vanhurskauttamisen takia -
meidät on nostettu korkeaan taivaalliseen hengelliseen asemaan, -
kuten Ef. 2:6 kertoo.
Avioero viittaa siihen, että uskovat ikään kuin sysätään -
saatanan ja synnin toimesta pois, alas korkeasta hengellisestä asemasta -
ja he menettävät vanhurskautensa.
Tästä esimerkiksi puhuu Ps. 62:5.
Se kertoo meille -
sielun hiljentymisestä Jumalan edessä.
Psalmin kirjoittaja, Daavid, sanoo näin: -
"Kuinka kauan te yhtä miestä ahdis- tatte, hänet yhdessä surmataksenne, -
niinkuin hän olisi kaatuva seinä, niinkuin murrettu muuri?
He vain pitävät neuvoa, miten syöstä hänet korkeudestaan.
He rakastavat valhetta, he siunaavat suullansa ja kiroavat sydämessänsä."
Eli tässä on asian ydin. Vihollinen yrittää paatuneitten ihmisten kautta -
ja joidenkin muidenkin kautta sysätä uskovan alas -
korkeasta hengellisestä asemastaan.
Tähän viittaa suuri luopumus.
Ihminen luopuu läheisestä yhteydestä Jeesukseen, ottaa eron Jeesuksesta.
Hän menettää ensirakkautensa Jeesukseen, -
rakkautensa Sanan tutkimiseen ja rukoukseen.
Siksi tämä luopumus-sana -
on käännetty saksankielisessä Raamatussa sanalla 'Abfall', -
mikä tarkoittaa alas putoamista.
Dan. 8:10 kertoo siitä, että tähdet putoavat alas taivaalta.
'Abfall' viittaa tähtien putoamiseen. Samaa puhuu Ilmestyskirja.
Kun Miikael ja hänen enkelinsä sotivat, tähdet putoavat alas taivaasta.
Nämä alas putoavat tähdet tuovat sellaisen ilmapiirin tähän maailmaan, -
että myös uskovat putoavat alas korkeasta asemastaan.
Dan. 8.10 "Ja se [pieni sarvi] kasvoi taivaan sotajoukkoon asti ja -
pudotti maahan osan siitä sota- joukosta ja tähdistä ja tallasi niitä.
Hän ylpeili sotajoukon ruhtinastakin vastaan, ja tältä otettiin pois -
jokapäiväinen uhri, ja hänen pyhäkkönsä paikka kukistettiin."
Huomaat, kuinka tärkeä sana tämä luopumus on.
Jotkut tulkitsee, että tässä puhutaan seurakunnan ylösotosta.
Minä en voi mitenkään nähdä, -
että tässä puhuttaisiin seurakunnan ylösotosta.
Tässä puhutaan siitä, että ihminen on seissyt omassa vanhurskaassa -
korkeassa asemassaan jumalattoman maailman keskellä.
Synnin tähden hän on lähtenyt pois korkeasta asemastaan, -
tullut uskottomaksi, alkanut karttamaan kaikkea hengellistä -
ja totuutta, ja mielistynyt vääryyteen.
Suuri luopumus on valtava merkki siitä, että Herran päivä alkaa pian.
Elämme keskellä suurta uskovien avioeroa.
Uskovat ei oikeasti enää rakasta Jeesusta.
Jos he oikeasti rakastaisivat, he eivät haukkuisi toisia uskovia netissä.
Netissä on törkeää solvaamista ja se kertoo, -
että eletään luopumuksen keskellä.
Puetaan se uskovien arvostelun kaapuun, -
että voin arvioida ja arvostella kaikkea. Se on pelkää panettelua.
Se kertoo, että uskovat ovat luopuneet Jeesuksesta.
Toinen tärkeä merkki lopunajoista on se, että elävät kivet, -
jollaisia me uskovat olemme, olemme eläviä kiviä, -
nämä temppelin kivet ovat kaikki hajallaan.
Matt. 24 kertoo siitä, kun opetuslapset halusivat näyttää Jeesukselle -
Herodeksen temppelin valtavan suuria kiviä.
Itkumuurillakin on tosi suuria kiviä.
Ne kivet on monta metriä pitkiä ja painaa kymmeniä tonneja.
"Ja Jeesus lähti ulos pyhäköstä ja meni pois; ja hänen opetuslapsensa -
tulivat hänen tykönsä näyttämään hänelle pyhäkön rakennuksia.
Niin hän vastasi ja sanoi heille: "Ettekö näe näitä kaikkia?
Totisesti minä sanon teille: tähän ei ole jäävä kiveä kiven päälle, -
maahan jaottamatta.""
Roomalaiset sotilaat purki maahan temppelin kokonaan, -
levitti kivet hajalleen mutta siinä oli profeetallinen merkki.
Jakeessa 3 opetuslapset kysyivät Jeesukselta -
"Sano meille: milloin se tapahtuu, ja mikä on sinun tulemuksesi -
ja maailman lopun merkki?" Eli aikakausi, jolloin Herran päivä alkaa.
Jeesus sanoi "temppelin kivet on hajallaan".
Juutalaiset on hajallaan ympäri maailmaa.
Seurakunnan jäsenet on hajallaan ympäri maailmaa.
Seurakunnat on autioina, -
koska uskovat ovat ottaneet eron Jeesuksesta.
On suuri uskovien avioerojen aikakausi.
Sana ei avaudu tai kiinnosta.
On paljon mukavampaa olla netissä ja tapella keskenään.
1. Piet. 2:5 kertoo meille, -
että me olemme eläviä kiviä.
"ja rakentukaa itsekin elävinä kivinä hengelliseksi huoneeksi, -
pyhäksi papistoksi, uhraamaan hengellisiä uhreja, -
jotka Jeesuksen Kristuksen kautta ovat Jumalalle mieluisia.
Sillä Raamatussa sanotaan: "Katso, minä lasken Siioniin valitun kiven, -
kalliin kulmakiven; ja joka häneen uskoo, ei ole häpeään joutuva"."
Tämä kallis kulmakivi, joka pitää rakennuksen pystyssä, -
on Jeesus Kristus, meidän sovittajamme ja lunastajamme.
Nyt me olemme eläviä temppelin kiviä.
1. Kor. 3:16 sanoo, että te olette Pyhän Hengen temppeli.
Sinä olet Pyhän Hengen temppeli, jos olet antanut elämäsi Jeesukselle -
ja sisäistänyt Pyhän Hengen persoonan.
Jeesus sanoi, että juuri ennen Herran päivää -
kaikki temppelin kivet ovat hajallaan.
Israelin kansa on hajallaan ja kansan paluu, viimeinen alija, -
johtaa temppelin rakentamiseen Israeliin -
tuhatvuotista valtakuntaa varten.
Monet odottavat ja ajattelevat, että temppeli rakennetaan, -
mutta temppeli rakennetaan Herran päivän aikana.
Eikö juuri antikristus mene sinne temppeliin ja julista olevansa jumala.
Raamattu kertoo, että Googin sodassa, Harmagedonin sodassa, -
Jerusalem tulee raunioitumaan. En henkilökohtaisesti usko, -
että temppeliä rakennetaan ennen tuhatvuotisen valtakunnan alkua.
Hesekielin kirjan luvuissa 40-46, siellä kerrotaan temppelistä -
tuhatvuotista valtakuntaa varten.
Silloin on sodat jo ohi. Googin sota on jo ohitse.
Ennen Herran päivää monet uskovat luopuvat seurakuntayhteydestä -
ja seurakunnat tyhjenevät.
Monet miettivät, että mihin temppeliin se antikristus astuu, -
jos sitä ei rakenneta Herran päivänä.
Tessalonikalaiskirjeessä käytetään sanaa 'naos', .
Se viittaa nimenomaan ruumiin temppeliin.
'Naos' on sekä fyysinen kivitemppeli että ruumiin temppeli.
Siksi seurakunta on hajallaan ja kun Ihmisen Poika ilmestyy, -
niin mitä tapahtuu? Hän kokoaa hajallaan olevat elävät kivet yhteen.
Matt. 13:47 sanoo Jeesuksen profetiaa.
"Vielä taivasten valtakunta on nuotan kaltainen, -
joka heitettiin mereen ja kokosi kaikkinaisia kaloja.
Ja kun se tuli täyteen, vetivät he sen rannalle, istuutuivat ja kokosivat -
hyvät astioihin, mutta kelvottomat he viskasivat pois."
Jälleen suuri jakautuminen Herran päivänä.
Kelvottomat pois pimeyteen ja Jeesusta rakastavat valoon.
"Näin on käyvä maailman lopussa; -
enkelit lähtevät ja erottavat pahat vanhurskaista -
ja heittävät heidät tuliseen pätsiin; -
siellä on oleva itku ja hammasten kiristys."
Vanhurskaita on siis maan päällä, kun suuri nuotta heitetään.
Vanhurskaita on maan päällä, kun tulee suuri elonkorjuu.
Herran päivää edeltävä tärkeä merkki, -
uneliaisuuden aikakausi, liittyy suureen luopumukseen.
"Silloin on taivasten valtakunta..." Siis milloin?
Silloin, kun Herran päivä on alkamassa tai alkanut.
Tai edeltää Herran päivää.
"Silloin on taivasten valtakunta oleva kymmenen neitsyen kaltainen, -
jotka ottivat lamppunsa ja lähtivät ylkää vastaan."
Kulkivat siis elämän tietä pitkin. "Lähtivät ylkää vastaan".
Ei uskonelämä ole sitä, että "kerran pelastettu, aina pelastettu".
Että kelluisi vain armon virrassa kuin Ellun kana. Ei ole kysymys siitä.
Kysymys on siitä, että meidät pelastetaan.
Kuljemme Jeesus-ovesta sisään Jeesus-tielle.
Oletetaan, että opettelemme tuntemaan Jeesuksen.
Elämän tiellä kulkeminen on sitä, että opimme tuntemaan Jeesuksen.
Vasta kun tunnemme Jeesuksen, tunnemme Isän.
Jos ei tunne Jeesusta, ei voi tuntea Isää, koska Jeesus on tie Isän luo.
Tässä nämä neitsyet odottivat mutta -
yljän viipyessä tuli heille kaikille uni ja he nukkuivat.
Tämä on suuri luopumuksen aika. Ennen Herran päivää kaikki nukkuu.
Joku voi sanoa "En minä ainakaan nuku".
Minulle on monesti tultu sanomaan, ettei morsian nuku.
"Morsian valvoo aina."
Tähän sanoisin, että mene ja katso ympärillesi, mitä tapahtuu.
Tilanne on se, että monet nukkuvat.
Ei ole enää rakkautta Jumalan sanaan.
Ei ole halua rukoilla, viettää aikaa. Ei ole hätää hukkuvista sieluista.
Nämä kaikki on merkkejä siitä.
Jos ihminen palaa Kristukselle, -
hän haluaa viettää aikaa Kristuksen, Sulhasen kanssa.
Mutta on kahdenlaista nukkumista.
Viisaat neitsyet olivat ulkonaisesti unessa -
mutta heidän sydämensä valvoi.
Heillä oli lamppu, joka paloi mutta liekki oli heikentymässä, -
mutta heillä oli vara-astiassa öljyä. Eli heillä oli yhteys öljyn lähteeseen.
Onko sinulla yhteys öljyn lähteeseen, Jumalan henkeen, sydämessäsi?
Saako Jumalan henki täyttää sinua yhä uudelleen ja uudelleen?
Innoittaa sinua ja pitää palavana?
Voiko uskova olla ulkonaisesti unessa mutta sydän valvoo? Voi.
Laulujen laulu 5:2 "Minä nukuin, mutta minun sydämeni valvoi."
Millainen on uskova, jonka sydän valvoo?
Hän voi eristäytyä ja ulkonaisesti näyttää siltä, ettei voita sieluja.
Ei mene ja julista joka puolella, mutta hän rakastaa Jeesusta, -
viettää aikaa hiljaisuudessa, tutkii Sanaa, kuuntelee Jumalaa.
Hän on ulkonaisesti unessa, mutta hänen sydämensä valvoo.
Hänellä on elävä yhteys öljyn lähteeseen.
Millainen uskovainen on ulkonaisestikin hereillä?
Hänen päällään palaa herätyksen tuli. Herätyksen tulta ei ole vielä tullut.
Ne viisaat neitsyet, joiden sydämessä palaa tuli, -
jotka rakastavat Jumalan sanaa ja etsivät Jeesusta, -
he tulevat saamaan herätyksen tulen.
"Ne, jotka Herraa odottavat, saavat uuden voiman."
Ne, jotka Herraa odottavat, ei ne, jotka nukkuu, -
ei ne, jotka tappelee tai rypee synnissä, ei ne saa uutta voimaa.
Ne saa uuden voiman, jotka Herraa odottavat.
Tyhmien neitsyiden sydämet oli unessa, eli luopuneessa tilassa.
He olivat luopuneet Jeesuksesta, rakkaudesta Jeesukseen.
Heillä ei ollut mitään yhteyttä Jumalan henkeen tai Jumalan sanaan.
Matt. 25:12. Herra sanoo, kun he kolkuttavat häähuoneen oveen, -
"Menkää pois, en tunne teitä".
Siksi tämä uneliaisuuden aikakausi.
Rohkaisen sinua rakastumaan Jumalan sanaan.
Huuda Jumalan henkeä yllesi, kuten 1. Kor. 1 kertoo.
Korinttolaiset huusivat päällensä Jumalan henkeä. Se on tärkeää.
Raamattu kertoo meille myöskin, että ennen Herran päivää -
tulee laittomuuden, ahdistuksen ja rakkaudettomuuden aikakausi.
Silloin monet lankeavat pois. Alkutekstin mukaan -
monet loukkaantuvat toisiinsa, antavat toisensa alttiiksi, -
tai pettävät toisensa ja vihaavat toinen toistansa.
Tässä puhutaan uskovista. Kun laittomuus, 'anomia', -
eli tila, jossa ei ole lakia, ei rajoja, on vääryyttä, ilkeyttä, -
pääsee valtaan, kylmenee useimpien rakkaus.
Rakkaus sana tässä on 'agape', eli Jumalan rakkaus.
Ei jumalattomilla ihmisillä ole agape-rakkautta.
Tässä puhutaan seurakunnasta. Silloin monet lankeavat pois.
He loukkaantuvat toisiinsa. Oletko huomannut, -
että kun tänä päivänä julistaa uskovalle Sanasta totuutta, -
niin heti loukkaannutaan kauheasti.
"Jään pois seurakunnasta". Nyt se onkin helppoa kun paikat ovat kiinni.
Matt. 24:21 "Sillä silloin on oleva suuri ahdistus, jonka kaltaista -
ei ole ollut maailman alusta hamaan tähän asti eikä milloinkaan tule."
Oivalla yksi asia. Ennen Herran päivää alkoi jo luopumuksen aikakausi, -
alkoi ahdistuksen aika. Se ahdistus koko ajan vain voimistuu.
Herran päivän alkaessa se voimistuu koko ajan.
Jos sinulla on turva Jumalassa ja rakastat Jumalan sanaa ja henkeä, -
sinulla on turvapaikka. Herran nimi on vahva torni, -
vanhurskas juoksee sinne ja saa avun.
Tällaisessa turvassa on turvapaikka ahdistukselta.
Matt. 24:48,49 kertoo, että pahat palvelijat -
juopuvat ennen Herran päivää ja -
lyövät kanssapalvelijoitaan sosiaalisessa mediassa.
Jeesus olisi voinut sanoa tämänkin etukäteen, että nimenomaan -
sosiaalisessa mediassa pahat palvelijat lyövät kanssapalvelijoitaan -
ja julistavat omalla olemuksellaan -
"Herran päivä alkaa. Se näkyy minussa.
Olen ilkeä ja teen vääryyttä.
Monella tavalla loukkaan uskonveljiäni kokoajan."
Mielisairauksien määrä lisääntyy. Se on ollut nähtävissä jo vuosia.
Uskovien avoliitot, uskovien avioerot. Niiden määrä lisääntyy kokoajan.
Petos tulee Kristuksen seurakuntaan.
Kun Jeesukselta kysyttiin, milloin Herran päivä tulee, -
"mikä on sinun tulemuksesi ja maailman lopun merkki?", -
niin Jeesus sanoi "Katsokaa, ettei kukaan teitä eksytä".
Tulee paljon vääriä profeettoja. He tekee suuria ihmeitä ja tunnustekoja.
Emme voi katsoa tunnusteoista ja ihmeistä, kuka puhuu totta.
Meidän tulee katsoa, mitä julistaja julistaa ja -
elääkö hän itse niin kuin hän julistaa. Tästä on kysymys.
Väitän, että Herran päivänä tulee suuria ihmeitä ja tunnustekoja, -
ja vääriä profeettoja, se vain lisääntyy ja voimistuu.
Aurinko ja kuu pimentyy ennen Herran päivää.
Auringolla viitataan Jumalaan, "Aurinko ja kilpi" sanoo Psalmien kirja.
Kuu, joka loistaa auringon valoa on seurakunta.
Nämä pimenee ennen Herran päivää. Niin Apt. 2.20 kertoo.
Mikä on antikristillinen väärä sanoma seurakunnissa, -
kun Herran päivä alkaa? Se, että Jumalan rakkaus on ehdotonta, -
ei tarvita parannusta. Se on se petos.
Tätä on nyt jo nähtävissä aivan liikaa.
Myöskin petos seurakunnassa, ihmeet ja merkit ilman Jumalan pelkoa.
Kultapölyä ja höyheniä sataa, kaikki iloitsee ja riemuitsee, -
vaikka on suuri luopumus. Ei ole mitään Herran pelkoa.
Kun Jeesus teki suuren ihmeen Pietarin silmien edessä ja -
Pietari sai suuren kalansaaliin, niin Pietari pelkäsi.
Pelästyi ja vapisi Jeesuksen edessä.
Aito ihme saa aikaan Jumalan pelon.
Ihmeet ja merkit, jotka eivät kuulu messiaanisiin tunnustekoihin; -
Luuk. 4:18.
Minä en mene lähellekään sellaisia ihmeitä, -
jotka eivät kuulu messiaanisiin tunnustekoihin.
"Herran Henki on minun päälläni, sillä hän on voidellut minut -
julistamaan evankeliumia köyhille; hän on lähettänyt minut -
saarnaamaan vangituille vapautusta -
[vapauttamaan kirjan kansaa riivaajista] -
ja sokeille näkönsä saamista, päästämään sorretut vapauteen, -
saarnaamaan Herran otollista vuotta". Tämän Jeesus aloitti.
Rampa hyppii niin kuin peura. Sokeat saa näkönsä, kuurot kuulonsa.
Ei puhuta mitään mistään kultapölyistä ja höyhenistä tai muista vastaavista.
Petos Kristuksen seurakunnassa ennen Herran päivää on suuri merkki.
Suuri merkki on myös lopunajan sadonkorjaajien kasvatus.
Suuren luopumuksen aikana Jumala on kasvattanut armeijan piilossa.
"Katso, minä lähetän teille profeetta Elian, -
ennenkuin tulee Herran päivä, se suuri ja peljättävä.
Ja hän on kääntävä jälleen isien sydämet lasten puoleen ja -
lasten sydämet heidän isiensä puoleen, -
etten minä tulisi ja löisi maata, vihkisi sitä tuhon omaksi."
Tämä toteutui jo Johannes Kastajan aikana.
Se toteutuu uudestaan Jeesuksen sanojen mukaan. Matt. 17:11,12.
Jeesus sanoi, että Johannes tuli jo, mutta hän tulee vielä.
Jooelin kirja kertoo maailman- laajuisesta kasvatuskaudesta.
Jooel 2:18-27
Jooel profetoi tästä aikakaudesta, joka on tulossa.
Kasvatuskauden jälkeen vuodatetaan vielä kerran herätyksen henki ja -
Jumalan voima Häntä odottavien ylle. Jooel 2:28 tulee toteutumaan.
Se toteutui helluntaina, Apt. 2., -
mutta se tulee vielä toteutumaan.
Tämä voitelu, joka tulee, aloittaa suuren sadonkorjuun.
Se ensin valmistaa, puhdistaa ja varustaa morsiamen, -
ja sen jälkeen tulee suuri sadonkorjuu.
Sen jälkeen morsian alkaa julistamaan valtakunnan evankeliumia.
Nyt me emme julista valtakunnan evankeliumia.
Valtakunnan evankeliumiin kuuluu aina ihmeet, merkit ja tunnusteot.
Viimeinen merkki on viikunapuun ja muiden puiden merkki.
"Mutta oppikaa viikunapuusta vertaus: kun sen oksa jo on tuore ja -
lehdet puhkeavat, niin te tiedätte, että kesä on lähellä."
"Totisesti minä sanon teille: tämä sukupolvi ei katoa, -
ennenkuin kaikki nämä tapahtuvat."
Luuk. 21:29 "Katsokaa viikunapuuta ja kaikkia puita.
Kun ne jo puhkeavat lehteen, niin siitä te näette ja -
itsestänne ymmärrätte, että kesä jo on lähellä."
Onko tämä hyvä vai huono merkki? Minä sanon, että huono.
Jeesus kirosi aikanaan viikunapuun, jossa oli lehtiä mutta ei hedelmää.
Se kuvasi sen aikaisia ihmisiä. Nyt hän antaa uuden viikunapuun merkin.
Kun on hirveästi lehtiä mutta ei hedelmiä, -
se on merkki, että silloin tulee Herran päivä.
Kaikki kansat ovat tiedon puun eksyttämiä.
Kukaan ei ole kiinnostunut Jumalan sanasta, joka on elämän puu.
Ei enää tutkita Jumalan sanaa, ei syödä elämän puusta.
Ollaan kuten Aadam ja Eeva, tehdään vyöverhot viikunapuusta ja -
kätkeydytään tiedon puun lehtien alle.
Siksi on äärettömän tärkeää kiinnittää huomio Jumalan sanaan.
Ensi kerralla puhun aiheesta "Peto nousee merestä".
Siunausta sinulle.
Tekstitys: A. Eskola